ארתור שנייר

ארתור שנייר (בגרמנית: Arthur Schneier; נולד ב-20 במרץ 1930) הוא רב אוסטרי-אמריקאי ופעיל זכויות אדם. כיהן למעלה מ-50 שנה כרב ראשי בבית הכנסת פארק איסט בניו יורק.

קיבל את מדליית 'האזרחים הנשיאותיים' מהנשיא ביל קלינטון ב-2001 בגין היותו "ניצול שואה שהקדיש חיים שלמים להתגבר על כוחות של שנאה ואי-סובלנות והיווה דוגמה מעוררת השראה למנהיגות רוחנית, על ידי עידוד דיאלוג בין-דתי והבנה בין-תרבותית, כמו גם קידום חופש הדת ברחבי העולם".ממוזער|הרב שנייר עם שר האוצר האוסטרי מיכאל שפינדלגר

 חינוך והשכלה 
בשנת 1951 סיים הרב שנייר תואר ראשון בישיבה יוניברסיטי. בשנת 1953 קיבל תואר שני מאוניברסיטת ניו יורק. בשנת 1955 הוסמך לרבנות על ידי ישיבה יוניברסיטי. בנוסף לכך זכה ב-11 תוארי דוקטור לשם כבוד מאוניברסיטאות אמריקאיות ואירופיות.

 קריירה 
 בקהילה היהודית בארצות הברית 
בשנת 1962 הפך הרב שנייר לרב הראשי של בית הכנסת 'פארק איסט' בניו יורק. במהלך שנות כהונתו אירח בבית הכנסת מנהיגים דתיים ופוליטיים רבים מכל רחבי העולם, ביניהם האפיפיור בנדיקטוס ה-16 (במסגרת ביקורו הראשון של האפיפיור אי פעם בבית כנסת אמריקאי) ושני מזכ"לי האו"ם. בשנת 2012 העביר הסנאט של מדינת ניו יורק החלטה לרגל חגיגת 50 שנות כהונה של הרב שנייר כרב בית הכנסת פארק איסט. הרב שנייר הוא המייסד והדיקן של בית הספר האורתודוקסי-מודרני 'פארק איסט'.

 פעילות בין-דתית 
כדי לקדם ולהקל על דיאלוג בין-דתי נפגש שנייר גם עם האפיפיורים יוחנן פאולוס השני, פרנציסקוס, והפטריארך האקומני ברתולומיאו הראשון. בשנת 1965 הקים את קרן Appeal of Conscience שנועד להיות "קואליציה בין-דתית של מנהיגים עסקיים ודתיים" שמטרתה לקדם "שלום, סובלנות ופתרון סכסוכים אתניים".
ממוזער| הרב שנייר מעניק את פרס המנהיגות העולמית לנשיא דרום קוריאה לי מיונג-בק
במהלך הקריירה שלו קידם הרב שנייר בצורה אקטיבית יוזמות של שלום וסובלנות. בין היתר, הוא ידוע במאמציו לשקם את החיים היהודיים ברוסיה לאחר התמוטטות ברית המועצות, והיה גורם מרכזי בהחזרת בית הכנסת במוסקבה לרשותה של הקהילה היהודית.

הרב שנייר הוביל 68 משלחות בין-דתיות בסין, רוסיה, מזרח אירופה ואמריקה הלטינית. במהלך הקריירה שלו כינס שש ועידות בינלאומיות כדי להקל על סכסוכים אתניים ודתיים ולקדם שלום וסובלנות.

בשנת 1998 מינה אותו הנשיא קלינטון לאחד משלושת המנהיגים הדתיים שנבחרו לדון עם נשיא סין ג'יאנג זמין על חופש הדת. הוא הוביל את המאמצים לשמר ולשקם את בית הכנסת אוהל רחל, אחד משני בתי הכנסת ההיסטוריים שנותרו בשאנגחאי.

ב-2008 היה הרב שנייר הנואם המרכזי בוועידה בין-דתית שכינס מלך סעודיה עבדאללה במדריד. בשנת 2009 נפגש בפגישה אישית עם האפיפיור בנדיקטוס ה-16 כדי לאשר מחדש את נוסטרה אאטטה שאומצה על ידי מועצת הוותיקן השנייה. באפריל 2015 הוענק לרב שנייר תואר אבירות אפיפיורי על ידי הקרדינל טימותי מ. דולן של הארכיבישוף הרומאי-קתולי של ניו יורק על "העבודות הטובות שעשה למען חופש הדת, השלום והצדק הבינלאומי".

 התפרקות יוגוסלביה 
ב-1992 כינס בשווייץ את הפסגה הדתית על יוגוסלביה לשעבר, וב-1995 כינס בווינה את ועידת יישוב הסכסוכים במטרה לגייס מנהיגים דתיים בעולם כדי לעצור את הסכסוך בבלקן. למעלה מ-20 שנה עבד הרב שנייר בשיתוף פעולה הדוק עם המופתי הגדול צ'ריק מבוסניה והרצגובינה, והם כינסו יחד ב-1992 בברן שבשוויץ חלק מבכירי המנהיגים הדתיים מיוגוסלביה לשעבר, כולל הקרדינל וינקו פולצ'יץ', הארכיבישוף של סרייבו (רשמית של זאגרב), הפטריארך פאבל מהכנסייה האורתודוקסית הסרבית והמופתי הגדול יאקוב אפנדי סלימוסקי מסרייבו - כדי לקרוא לסיום הסכסוך. מאמצים אלו סייעו ליצירת נתיב להסכם דייטון.

בשנת 2012 סייע הרב שנייר להנציח את טבח סרברניצה שהתרחש במהלך התפרקות יוגוסלביה, ונשא את הנאום המרכזי בעצרת השנתית ה-17 של סרברניצה (ועד כה הוא הלא-מוסלמי היחיד שעושה זאת). במהלך נאומו מסר הרב שנייר מסר מנשיא ארצות הברית ברק אובמה.

 ארצות הברית ואו"ם 
ממוזער|שנייר מקבל תואר אבירות אפיפיורי. משמאל: הקרדינל טימותי מ' דולן, הרב ארתור שנייר, הארכיבישוף ברנרדיטו סי אוזה
הרב שנייר הופיע כנציג ארצות הברית (החלופי) בעצרת הכללית של האו"ם ב-1988 וכחבר במשלחת האמריקאית להחזרת סנט סטיבן קראון להונגריה ב-1979. ב-2006 הפך לחבר בקבוצת ברית האו"ם לציוויליזיציות ברמה גבוהה (UNAOC) וב-2008 מונה לשגריר ב-UNAOC.

 ביקורת 
לאחר פיטוריו השנויים במחלוקת של עוזר-הרב לשעבר של פארק איסט, בנג'מין גולדשמידט, ב-2021, האשים דניאל ל' קורץ, ראש לשכת הצדקה במשרד התובע הכללי של מדינת ניו יורק לשעבר את הרב שנייר בריכוז הסמכויות בפארק איסט תוך הפרה של חוקי המדינה.

 ישראל 
במרץ 2025 הוביל תפילה ציבורית המונית בבית הכנסת פארק איסט, בהשתתפות ראש העיר ניו יורק, כדי לקבל את פניו של אלי שרעבי, ששוחרר משבי חמאס.

 פרסים והכרות 

הרב שנייר חבר במועצה ליחסי חוץ של ארצות הברית; החברה של אסיה; החברה לפיתוח של האו"ם; מוזיאון ארצות הברית לזכר השואה, ועדת המצפון; ועידת נשיאי הארגונים היהודיים הגדולים; ועדת ההפצה היהודית האמריקאית (הג'וינט).

הרב שנייר משמש כנשיא לשעבר ויו"ר כבוד של ארגון הציונים הדתיים של אמריקה; יו"ר כבוד, וסגן נשיא המדור האמריקאי של הקונגרס היהודי העולמי.

 חיים אישיים 
שנייר נולד בווינה ב-1930. במלחמת העולם השנייה חי בבודפשט תחת הכיבוש הנאצי, וב-1947 היגר לארצות הברית. הוא נשוי לאליזבת נורדמן שנייר ואב לרב מארק שנייר וקארן שנייר דרסבאך. יש לו 5 נכדים ונין אחד.

 קישורים חיצוניים 

הערות שוליים

קטגוריה:ניו יורק: רבנים
קטגוריה:וינה: רבנים
קטגוריה:אמריקאים ממוצא יהודי-אוסטרי
קטגוריה:יהודים אוסטרים
קטגוריה:מהגרים מאוסטריה לארצות הברית
קטגוריה:בוגרי ישיבה יוניברסיטי
קטגוריה:אוסטרים שנולדו ב-1930
קטגוריה:אמריקאים שנולדו ב-1930